cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.1526
title: การออกแบบผลิตภัณฑ์ของที่ระลึกประเภทโคมไฟจากอัตลักษณ์ทางวัฒนธรรมชุดเครื่องแต่งกายโนรา

description: การวิจัยครั้งนี้ มีวัตถุประสงค์เพื่อศึกษาและวิเคราะห์อัตลักษณ์ทางวัฒนธรรมเกี่ยวกับชุดเครื่องแต่งกายโนรา และเพื่อออกแบบผลิตภัณฑ์ของที่ระลึกประเภทโคมไฟจากกาประยุกต์ใช้อัตลักษณ์ทางวัฒนธรรมชุดเครื่องแต่งกายโนรา เป็นวิจัยเชิงคุณภาพ (Qualitative Research)ทำการศึกษาอัตลักษณ์ทางวัฒนธรรมของชุดเครื่องแต่งกายโนราโดยการวิเคราะห์ข้อมูลจากเอกสารที่เกี่ยวข้อง เพื่อนำผลที่ได้ไปเป็นแนวทางในการออกแบบผลิตภัณฑ์ของที่ระลึกประเภทโคมไฟ จำนวน 1 ชุด ผลการศึกษาพบว่า อัตลักษณ์ของชุดแต่งกายโนราที่ผู้วิจัยได้ศึกษา พบว่าสีสัน ลูกปัดโนรา และลวดลายที่ปรากฏบนชุด คืออัตลักษณ์ทางวัฒนธรรมของชุดแต่งกายโนรา หากพิจารณาพัฒนาการของชุดเครื่องแต่งกายโนราจากอดีตถึงปัจจุบัน จะเห็นได้ว่าลักษณะของชุดนั้นจะถูกปรับเปลี่ยนไปตามยุคสมัย หรือเกิดเป็นส่วนประกอบเพิ่มเติม แต่ยังคงความเป็นอัตลักษณ์วัฒนธรรมของชุดเครื่องแต่งกายโนราไว้ได้ อาทิ สีสันต่างๆ ที่มีความโดนเด่นอันเป็นลักษณะเฉพาะทางวัฒนธรรม ทั้งการใช้สีโทนเย็นและโทนร้อนในลักษณะการไล่เฉดสีจากเข้มไปอ่อน หรืออ่อนไปเข้ม ซึ่งเป็นสิ่งที่โดดเด่นและสามารถปรับเปลี่ยนได้ตามความพึงพอใจของเจ้าของวัฒนธรรมนั้นๆ หรือ การร้อยชุดลูกปัดโนราที่ต้องใช้กรรมวิธีการร้อยแบบดั้งเดิม หรือการยังคงสืบทอดลวดลายดั้งเดิม ซึ่งลวดลายที่ใช้นั้นเป็นสิ่งที่เต็มไปด้วยเรื่องราวและวิถีชีวิตของผู้คนในท้องถิ่นภาคใต้ได้เป็นอย่างดี รวมไปถึงวัสดุลูกปัด ซึ่งเป็นวัสดุหลักที่ใช้ในการทำชุดโนรา ยังคงเป็นความโดดเด่นทางวัฒนธรรมและศิลปะพื้นบ้านของท้องถิ่นภาคใต้ที่นำลูกปัดมาทำเป็นอาภรณ์ หรือส่วนประกอบเพื่อปกปิดร่างกายมาตั้งแต่อดีต ผ่านการปรับเปลี่ยนชนิดและการปรับเปลี่ยนวัสดุตามยุคสมัย โดยจากการศึกษาดังกล่าวข้างต้น จึงนำไปสู่การออกแบบผลิตภัณฑ์ของที่ระลึกประเภทโคมไฟ โดยใช้แนวคิดอัตลักษณ์ องค์ประกอบศิลป์ ศิลปะพื้นบ้าน และส่วนประสมทางการตลาด 7Ps เป็นหลักเกณฑ์ในการออกแบบครั้งนี้ โดยเลือกใช้หลักองค์ประกอบศิลป์ วิเคราะห์ลักษณะของเส้นร่างทั้ง 2 มิติ และ 3 มิติ เพื่อให้เกิดภาพมิติใหม่ ที่นำแบบร่างของลายมาพัฒนาแบบเป็นโครงสร้างของโคมไฟ และนำลวดลายดังกล่าว มาถอดแบบเป็นรูปเรขาคณิตอย่างง่าย เพื่อพัฒนาเป็นโคมไฟตั้งโต๊ะสำหรับประดับตกแต่งภายในที่อยู่อาศัย การประเมินผลโดยผู้เชี่ยวชาญพบว่า ผลิตภัณฑ์ของที่ระลึกประเภทโคมไฟ รูปแบบที่ 2 สามารถสะท้อนอัตลักษณ์ทางวัฒนธรรมโนราได้ดีที่สุด ทั้งด้านความงาม ด้านความคิดสร้างสรรค์ ด้านเอกลักษณ์ ด้านวัสดุและการผลิต ด้านการนำไปใช้สอย ด้านการบำรุงรักษา และด้านส่งเสริมการตลาด คิดเป็นค่าเฉลี่ยอยู่ที่ 4.57 และจากการประเมินความพึงพอใจของกลุ่มตัวอย่างนักท่องเที่ยวชาวไทยในเขตพื้นที่ กรุงเทพมหานคร โดยการสัมภาษณ์เชิงลึก พบว่ามีความพึงพอใจต่อผลิตภัณฑ์ในระดับดี
DOI: 10.14457/tu.the.2022.1527
title: ภาพตัวแทน "ป้อจายล้านนา" ในละครโทรทัศน์แนวย้อนยุค

description: การศึกษาเรื่อง “ภาพตัวแทน ‘ป้อจายล้านนา’ ในละครโทรทัศน์แนวย้อนยุค” เป็นงานวิจัยเชิงคุณภาพ มีวัตถุประสงค์เพื่อศึกษาภาพตัวแทน “ป้อจายล้านนา” ในละครโทรทัศน์แนวย้อนยุค และศึกษาความสัมพันธ์ระหว่างภาพตัวแทน “ป้อจายล้านนา” กับองค์ประกอบของการเล่าเรื่องในละครโทรทัศน์แนวย้อนยุค จากการวิเคราะห์ตัวบทของละครโทรทัศน์แนวย้อนยุค 4 เรื่อง ได้แก่ ราคนรา (2560) บ่วงบรรจถรณ์ (2560) เพลิงพรางเทียน (2562) และกลิ่นกาสะลอง (2562) ผลการศึกษาพบว่า ละครโทรทัศน์แนวย้อนยุคมีการประกอบสร้างภาพตัวแทนป้อจายล้านนา 8 ภาพแทน ได้แก่ 1) ผู้ที่เผชิญหน้ากับการเปลี่ยนแปลง 2) ผู้เป็นนักสู้และมีพลังเหนือธรรมชาติ 3) ผู้สืบสานวัฒนธรรม 4) ผู้ถูกปกครองด้วยอำนาจของชาวสยาม 5) ผู้มีอุดมคติด้านความรัก 6) ผู้มีความเข้มแข็ง อดทน และกล้าหาญ 7) ผู้ที่ขัดต่อความเป็นชายในอุดมคติ และ8) ผู้มีอคติต่อคนต่างแดน และมีความสัมพันธ์กับองค์ประกอบของการเล่าเรื่อง 3 องค์ประกอบ ได้แก่ โครงเรื่อง พบว่า มีการเริ่มต้นแบบตามลำดับเหตุการณ์และมักจบเรื่องด้วยความไม่สมหวัง อันเป็นผลมาจากอุดมการณ์ความคิดทางการเมือง อุดมคติในเรื่องของความรัก และความเชื่อ องค์ประกอบต่อมาแก่นเรื่อง เป็นเรื่องราวเกี่ยวกับ “ความรัก” ที่มีเรื่องของการเมืองและความแค้นเข้ามาเกี่ยวข้อง และองค์ประกอบสุดท้ายฉากหรือช่วงเวลา/ ยุคสมัย พบ 3 ช่วง คือ ล้านนาเป็นประเทศราชของสยาม ช่วงการจัดการปกครองแบบมณฑลเทศาภิบาล และช่วงหลังการเปลี่ยนแปลงการปกครองของประเทศไทย ซึ่งแสดงให้เห็นถึง “อำนาจ” ของชนชั้นกลางที่พยายามนำเสนอภาพความสำเร็จของรัฐไทยในการสร้างชาติให้มีความทันสมัย ทัดเทียมกับชาวตะวันตกควบคู่ไปกับการบอกเล่าเรื่องราวของล้านนาในอดีต
DOI: 10.14457/tu.the.2023.92
title: พฤติกรรมการซื้อสินค้าบนแพลตฟอร์มออนไลน์ของกลุ่มนักศึกษาจีนที่เข้ามาเรียนในประเทศไทย

description: การวิจัยในครั้งนี้มีวัตถุประสงค์เพื่อศึกษาระดับความคิดเห็นของผู้ประกอบธุรกิจที่มีต่อการจัดจำหน่ายสินค้าผ่านแพลตฟอร์มออนไลน์ให้แก่กลุ่มนักศึกษาจีน เพื่อศึกษาปัจจัยส่วนบุคคล ปัจจัยส่วนประสมทางการตลาดออนไลน์ (6P's) ปัจจัยด้านบทวิจารณ์ออนไลน์ และปัจจัยด้านการใช้ประโยชน์ และความพึงพอใจที่ส่งผลต่อพฤติกรรมการซื้อสินค้าบนแพลตฟอร์มออนไลน์ของกลุ่มนักศึกษาจีนที่เข้ามาเรียนในประเทศไทย โดยใช้การวิจัยเชิงคุณภาพและการวิจัยเชิงปริมาณจากการสัมภาษณ์และเก็บรวบรวมข้อมูลของกลุ่มตัวอย่างประเภทผู้ประกอบธุรกิจและกลุ่มนักศึกษาชาวจีนที่เข้ามาเรียนในประเทศไทย ซึ่งผลจากการศึกษาพบว่า ปัจจัยส่วนประสมทางการตลาดทุกปัจจัยล้วนมีผลต่อพฤติกรรมการซื้อสินค้าบนแพลตฟอร์มออนไลน์ของกลุ่มผู้บริโภค สำหรับปัจจัยด้านอื่น ๆ ไม่ว่าจะเป็นปัจจัยด้านผลิตภัณฑ์ ด้านช่องทางการจัดจำหน่าย และด้านนโยบายและการเมือง อาจจะเป็นปัจจัยที่มีส่วนสำคัญรองลงมา และจากการศึกษากลุ่มนักศึกษาชาวจีน พบว่า ปัจจัยด้านการส่งเสริมการขายและปัจจัยด้านราคามีผลต่อการตัดสินใจซื้อสินค้าผ่านแพลตฟอร์มออนไลน์มากที่สุด นอกจากนี้ยังพบว่า ปัจจัยด้านบทวิจารณ์ออนไลน์และปัจจัยด้านการใช้ประโยชน์และความพึงพอใจส่งผลต่อพฤติกรรมการซื้อสินค้าบนแพลตฟอร์มออนไลน์ของกลุ่มนักศึกษาจีนที่เข้ามาเรียนในประเทศไทย
DOI: 10.14457/tu.the.2023.93
title: ปัจจัยที่ส่งผลต่อการตั้งใจจะใช้ตู้จำหน่ายยาสามัญประจำบ้านอัตโนมัติแบบปรึกษาเภสัชกรรมทางไกล

description: การวิจัยนี้มีจุดมุ่งหมายเพื่อศึกษาปัจจัยที่มีผลต่อการตั้งใจจะใช้เครื่องจำหน่ายยาอัตโนมัติ แบบปรึกษาเภสัชกรรมทางไกล (Telepharmacy) กลุ่มตัวอย่าง คือ ผู้ที่อาศัยอยู่คอนโดมิเนียมหรือ อพาร์ทเม้น ในเขตกรุงเทพมหานคร โดยใช้กลุ่มตัวอย่างจำนวน 400 คน เป็นผู้ที่ไม่เคยใช้งานตู้จำหน่ายยาสามัญประจำบ้านอัตโนมัติ โดยใช้แบบสอบถามออนไลน์เป็นเครื่องมือในการเก็บรวบรวมข้อมูล หลังจากนั้นทำการวิเคราะห์ข้อมูลโดยใช้สถิติเชิงพรรณนา และใช้สถิติเชิงอนุมาน รวมถึงการวิเคราะห์องค์ประกอบเชิงยืนยัน (CFA) และการวิเคราะห์ทางสถิติด้วยสมการเชิงโครงสร้าง (SEM) เพื่อศึกษาตัวแปร ผลการวิจัยพบว่าปัจจัยที่มีผลทางตรงต่อการตั้งใจจะใช้ตู้จำหน่ายยาสามัญอัตโนมัติ แบบปรึกษาเภสัชทางไกล (Telepharmacy) ปัจจัยทางตรง โดยส่งผลเชิงบวก คือ การรับรู้ความง่ายในการใช้งาน ส่วนปัจจัยที่ส่งผลทางอ้อมเชิงบวก ก็ส่งผลต่อการยอมรับและตั้งใจจะใช้เทคโนโลยี โดยปัจจัยด้าน คุณภาพการบริการ ส่งผลมากสุด ตามด้วยด้าน คุณภาพระบบที่ส่งผลเชิงลบ ซึ่งผลวิจัยครั้งนี้สามารถเป็นแนวทางให้แก่ผู้ที่จะลงทุนและผู้ที่จะพัฒนาระบบ เพื่อรับรู้ถึงความต้องการที่จะใช้งานตู้จำหน่ายยาสามัญประจำบ้านอัตโนมัติ
DOI: 10.14457/tu.the.2023.94
title: การวิเคราะห์คุณลักษณะที่สามารถคาดการณ์ปริมาณการเพาะปลูกแบบเกษตรแม่นยำ: กรณีศึกษาผลผลิตข้าว

description: การวิจัยนี้มีวัตถุประสงค์ เพื่อศึกษาปัจจัยที่ส่งผลต่อผลผลิตข้าวและสร้างโมเดลพยากรณ์ผลผลิตข้าว กรณีศึกษาข้าว 5 สายพันธุ์ที่ได้รับความนิยมในประเทศไทย โดยการนำเอาข้อมูลมาจากการเก็บข้อมูลการเพาะปลูกของเกษตกรในประเทศไทยมาทำการวิเคราะห์ความสัมพันธ์ของข้อมูลและประยุกต์ใช้สร้างโมเดลการเรียนรู้ของเครื่อง (Machine Learning) ที่ใช้สำหรับพยากรณ์ผลผลิตข้าว เพื่อเป็นแนวทางในการเพาะปลูกข้าวให้ได้ผลผลิตสูงที่สุดให้กับเกษตกรไทยและหน่วยงานที่เกี่ยวข้อง ผลการวิจัยพบว่า ปัจจัยที่ส่งผลต่อผลผลิตข้าวด้วยวิธีการวิเคราะห์ความสัมพันธ์ร่วมกับข้อมูลจากเกษตกรไทยพบว่า ปริมาณปุ๋ย อุณหภูมิสะสม และปริมาณน้ำมีผลต่อผลผลิตข้าวเป็นอย่างมีนัยสำคัญ ซึ่งได้นำผลลัพธ์จากการวิเคราะห์ความสัมพันธ์มาประยุกต์ใช้ในการสร้างโมเดลการเรียนรู้ของเครื่อง (Machine Learning) สำหรับการพยากรณ์ผลผลิตข้าวมีผลดังนี้ โมเดลที่มีความแม่นยำสูงสุดคือ โครงข่ายประสาทเทียมแบบที่ 2 (จำนวนชั้นซ่อน = 1 จำนวนเพอร์เซพทรอน = 20 จำนวนรอบการเรียนรู้ = 200 ฟังก์ชันกระตุ้น = Relu & Sigmoid) ให้ค่า RMSE ข้อมูลชุดทดสอบ 0.155
DOI: 10.14457/tu.the.2022.1528
title: การจำแนกพิกัดศุลกากรของสินค้าเคมีภัณฑ์อินทรีย์ด้วยเทคนิคการทำเหมืองข้อมูล

description: ในการค้าระหว่างประเทศ การนำเข้าและส่งออกสินค้า จะต้องทำตามระเบียบของพิธีการศุลกากร โดยสิ่งสำคัญที่ต้องคำนึงถึงคือเรื่องของสินค้า เนื่องจากแต่ละประเทศมีสินค้าหลากหลายชนิด และมีความแตกต่างกัน องค์การศุลกากรโลก (World Customs Organization: WCO) จึงได้มีข้อกำหนดประเภทของสินค้าให้มีความเป็นสากล โดยประกาศใช้พิกัดศุลกากรระบบฮาร์โมไนซ์ (Harmonized System หรือ HS Code) ซึ่งแบ่งเป็น 97 ตอน ตามประเภทของสินค้างานวิจัยนี้มีวัตถุประสงค์เพื่อทำนายพิกัดศุลกากรระบบฮาร์โมไนซ์ของสินค้าเคมีภัณฑ์อินทรีย์ตอนที่ 29 (เฉพาะประเภทพิกัด 29.01-29.35) จากชื่อ IUPAC ซึ่งเป็นระบบการเรียกชื่อสารเคมีที่ได้รับการยอมรับทั่วโลก โดยใช้เทคนิคการทำเหมืองข้อมูล ซึ่งใช้โมเดลการจำแนกประเภทข้อมูล 4 แบบ ได้แก่ Support Vector Machines (SVMs), K-Nearest Neighbor (K-NN), Naïve Bayes และ Decision Trees โดยทำการปรับพารามิเตอร์ให้เหมาะสม เพื่อให้ได้ค่าความแม่นยำสูงสุด และเปรียบเทียบประสิทธิภาพของโมเดลทำนายพิกัดศุลกากรผลการวิจัยพบว่า โมเดลที่ให้ประสิทธิภาพสูงที่สุดคือ โมเดล SVMs ที่มีพารามิเตอร์ kernel_type=linear และ C=500 โดยใช้ชุดข้อมูลที่ปรับสมดุลแล้วด้วยวิธี SMOTE และตั้งค่าเป็น TF-IDF โดยมีค่า Accuracy, Precision, Recall และ F1-Score เป็น 98.45% ซึ่งผลการศึกษานี้จะนำไปสู่โมเดลจำแนกพิกัดที่จะช่วยสนับสนุนงานด้านศุลกากรต่อไป
DOI: 10.14457/tu.the.2023.95
title: การประเมินโครงการบัตรสวัสดิการแห่งรัฐ ปี 2565: กรณีศึกษา: ประชาชนใน อำเภอปากเกร็ด จังหวัดนนทบุรี

description: การศึกษาครั้งนี้มีวัตถุประสงค์เพื่อประเมินผลการดำเนินงานของโครงการนโยบาย บัตรสวัสดิการแห่งรัฐ ปี 2665 และเพื่อศึกษาปัญหาและอุปสรรคในการดำเนินโครงการและนำเสนอแนวทางในการปรับปรุง แก้ไข การดำเนินการของโครงการฯ เป็นการวิจัยเชิงคุณภาพโดยสัมภาษณ์เชิงลึกกับผู้บริหารและผู้ปฏิบัติงาน ได้แก่ นายอำเภอ ปลัดอำเภอ และผู้ปฏิบัติงาน จำนวน 17 คน และกลุ่มผู้ที่ได้รับสิทธิบัตรสวัสดิการ 2565 ได้แก่ กลุ่มช่วงอายุที่ต่างกัน กลุ่มที่มีสถานะแตกต่างกัน และกลุ่มที่มีครอบครัวกับไม่มีครอบครัว จำนวน 27 ราย โดยใช้ ตัวแบบ CIPP ในการประเมินโครงการบัตรสวัสดิการแห่งรัฐ ประกอบด้วย การประเมินด้านสภาพแวดล้อมของโครงการ การประเมินด้านปัจจัยเบื้องต้น การประเมินด้านกระบวนการและการประเมินด้านผลผลิต ผลการศึกษา มีดังนี้การประเมินด้านสภาพแวดล้อมของโครงการ พบว่า การดำเนินการโครงการบัตรสวัสดิการแห่งรัฐ ปี 2565 สามารถดำเนินโครงการบรรลุตามวัตถุประสงค์ของโครงการที่ตั้งไว้ ซึ่งวัตถุประสงค์ของโครงการที่ต้องการให้ความช่วยเหลือประชาชนผู้มีรายได้น้อยผ่านบัตรสวัสดิการแห่งรัฐให้มีคุณภาพชีวิตที่ดีขึ้นการประเมินด้านปัจจัยเบื้องต้น พบว่า อำเภอปากเกร็ด จังหวัดนนทบุรี มีแผนการดำเนินโครงการที่ชัดเจน สามารถจัดเตรียมความพร้อมในด้านต่าง ๆ ตามแผนการดำเนินงานตั้งไว้ โดยเฉพาะความพร้อมของบุคลากร ส่วนแผนงานด้านงบประมาณจะเป็นอำเภอปากเกร็ดเป็นผู้ดูแลหลัก ส่วนแผนการดำเนินงานเกี่ยวกับกลไกการทำงานร่วมกันระหว่างอำเภอปากเกร็ดกับหน่วยงานร่วม ถือว่ามีความเข้าใจร่วมกันในทุกฝ่ายอย่างเป็นไปในทิศทางเดียวกัน และสามารถบริหารจัดการการดำเนินงานร่วมกันผ่านการสร้างความเข้าใจร่วมกันของทุกฝ่ายที่เกี่ยวข้องการประเมินด้านกระบวนการ พบว่า การประเมินด้านกระบวนการดำเนินการโครงการ ที่ทางอำเภอปากเกร็ดได้ดำเนินการแผนการประชาสัมพันธ์ที่ทางอำเภอปากเกร็ดได้มีการดำเนินการสามารถสร้างการรับรู้ข้อมูลเงื่อนไข หลักเกณฑ์การสมัครเข้าร่วมโครงการ สถานที่ในการรับลงทะเบียน ระยะเวลาในการรับลงทะเบียน ให้กับประชาชนที่มีรายได้น้อยที่มีสิทธิ์ในการเข้าร่วมโครงการได้อย่างมีประสิทธิภาพ รวมถึงการจัดเตรียมบุคลากร สถานที่ ทรัพยากรต่าง ๆ ได้ครบถ้วนสมบูรณ์ตามแผนงานที่ตั้งไว้ปัญหาและอุปสรรคของโครงการบัตรสวัสดิการแห่งรัฐ ปี 2565 กรณีศึกษา: ประชาชน ในอำเภอปากเกร็ด จังหวัดนนทบุรี คือ ปัญหาด้านทรัพยากรบุคลากรในการทำงานโครงการบัตรสวัสดิการแห่งรัฐ ปี 2565 ปัญหาด้านความพร้อมของระบบเทคโนโลยีการให้บริการโครงการบัตรสวัสดิการแห่งรัฐ ปี 2565 ปัญหาด้านการประชาสัมพันธ์โครงการบัตรสวัสดิการแห่งรัฐ ปี 2565 และปัญหาด้านกระบวนการทำงานโครงการบัตรสวัสดิการแห่งรัฐ ปี 2565ข้อเสนอแนะในการแก้ปัญหารัฐบาลควรพิจารณา ถึงวิธีการแก้ไขปัญหาความเหลื่อมล้ำหรือความยากจนในสังคมใหม่ โดยเน้นการพัฒนาศักยภาพแรงงานไทย ให้เป็นแรงงานที่มีคุณภาพ ส่งเสริมให้ประชาชนผู้มีรายได้น้อย มีรายได้ที่สามารถพึ่งพาตนเองได้และหลุดพ้นจากความยากจนได้อย่างยั่งยืน อีกทั้งออกแบบการใช้จ่ายวงเงินในสวัสดิการ ให้มีรูปแบบการใช้จ่ายที่เลือกนำวงเงิน ที่ไม่ได้ใช้มาทดแทนในส่วนอื่นได้ นอกจากนี้ รัฐบาลควรวางแนวทางการดำเนินโครงการโดยการสนับสนุนทรัพยากรบุคคล งบประมาณให้เพียงพอต่อการดำเนินโครงการ ควบคู่กับการประสานงานและบูรณาการในการดำเนินงานในโครงการบัตรสวัสดิการแห่งรัฐ
DOI: 10.14457/tu.the.2023.96
title: ปัจจัยที่ส่งผลต่อการตัดสินใจเรียนหลักสูตรปริญญาโท: กรณีศึกษาหลักสูตรนโยบายและการบริหารดิจิทัล วิทยาลัยนวัตกรรม มหาวิทยาลัยธรรมศาสตร์

description: การวิจัยนี้ใช้ระเบียบวิจัยเชิงผสมผสาน (Mixed Methods Research) ประกอบด้วย วิธีการวิจัยเชิงปริมาณ และการวิจัยเชิงคุณภาพ ซึ่งมีวัตถุประสงค์เพื่อศึกษาปัจจัยที่ส่งผลต่อการตัดสินใจเรียนหลักสูตรปริญญาโทของหลักสูตรนโยบายและการบริหารดิจิทัล วิทยาลัยนวัตกรรม มหาวิทยาลัยธรรมศาสตร์และนำผลจากการศึกษามาเป็นแนวทางในการพัฒนารูปแบบการเรียนการสอนหลักสูตรปริญญาโทให้กับมหาวิทยาลัยและนำไปกำหนดกลยุทธ์เพื่อเพิ่มฐานผู้เรียนในอนาคต โดยในส่วนของการวิจัยเชิงปริมาณ (Quantitative Research) กลุ่มตัวอย่าง ได้แก่ บุคคลที่กำลังศึกษาอยู่ในระดับปริญญาตรีและบุคคลทั่วไปที่จบการศึกษาระดับปริญญาตรีแล้ว ในเขตพื้นที่กรุงเทพมหานครจำนวน 400 คน สุ่มโดยวิธี เก็บรวบรวมข้อมูลด้วยแบบสอบถาม โดยสถิติที่ใช้ในการวิเคราะห์ข้อมูล ได้แก่ ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์การถดถอยพหุคุณ ผลการวิจัยพบว่า ปัจจัยที่ส่งผลต่อการตัดสินใจเรียน หลักสูตรนโยบายและการบริหารดิจิทัล วิทยาลัยนวัตกรรม มหาวิทยาลัยธรรมศาสตร์ ได้แก่ ปัจจัยด้านการส่งเสริมการตลาด (ค่าเฉลี่ย = 3.94 ค่า Beta =.335 และ ค่าSig = .000 ) ปัจจัยด้านการพัฒนาสถานภาพทางสังคม (ค่าเฉลี่ย = 4.00 ค่า Beta = .181 และ ค่าSig = .004) และปัจจัยด้านการสร้างเครือข่าย (ค่าเฉลี่ย = 3.81 ค่า Beta .214 และ ค่าSig .001) ซึ่งสามารถทำนายตัวแปรตามได้ร้อยละ 21 (ค่า Adjusted R2 = 0.21) อย่างมีนัยสำคัญทางสถิติที่ระดับ 0.05โดยในส่วนของการวิจัยเชิงคุณภาพ (Qualitative Research) ผู้วิจัยใช้การสัมภาษณ์แบบเจาะลึก (In-Depth Interview) กับผู้ให้ข้อมูลสำคัญ 5 คน คือ นักศึกษาระดับปริญญาตรี หลักสูตรวิทยาศาสตรบัณฑิต สาขาวิชานวัตกรรมและการแปรรูปทางดิจิทัล, นักศึกษาที่กำลังศึกษาระดับปริญญาโท หลักสูตรนโยบายและการบริหารดิจิทัล, นักศึกษาที่จบปริญญาโทหลักสูตรนโยบายและการบริหารดิจิทัลแล้ว, ผู้ที่จบปริญญาตรีแล้วและมีความสนใจศึกษาต่อระดับปริญญาโท หลักสูตรนโยบายและการบริหารดิจิทัล และผู้ที่กำลังเรียนต่อปริญญาโทหลักสูตรคล้ายกันของมหาวิทยาลัยธรรมศาสตร์ ผลการวิจัยเชิงคุณภาพ พบว่า ปัจจัยด้านการส่งเสริมการตลาดส่งผลต่อการตัดสินใจเรียนหลักสูตรปริญญาโท: กรณีศึกษาหลักสูตรนโยบายและการบริหารดิจิทัล วิทยาลัยนวัตกรรม มหาวิทยาลัยธรรมศาสตร์มากที่สุด สำหรับแนวทางในการเพิ่มฐานผู้เรียนในอนาคต ได้แก่ การปรับปรุงกลยุทธ์ด้านการส่งเสริมการตลาดการประชาสัมพันธ์ การนำสื่อออนไลน์มาประยุกต์ใช้ การดำเนินกิจกรรมทางการตลาด การส่งเสริมการขาย และการสร้างการรับรู้คุณค่าตราสินค้าของหลักสูตรนโยบายและการบริหารดิจิทัล วิทยาลัยนวัตกรรม มหาวิทยาลัยธรรมศาสตร์
DOI: 10.14457/tu.the.2022.1529
title: การเปรียบเทียบผลตอบแทนในตลาดหุ้นไทยต่อภาวะเงินเฟ้อเพื่อค้นหาโอกาสในการลงทุนด้วยกระบวนการ data mining

description: อัตราเงินเฟ้อที่มีการปรับตัวสูงขึ้นในปัจจุบันได้ส่งผลกระทบให้ค่าใช้จ่ายต่างๆสูงขึ้นตามๆกันมา ดังนั้นแล้วประชาชนทุกคนจึงได้รับความเดือดร้อนจากปัญหาดังกล่าวโดยตรง เพื่อที่จะบรรเทาทุกข์จากปัญหาดังกล่าวหนึ่งในวิธีการที่น่าสนใจคือการลงทุนในตลาดหุ้นไทย ทั้งนี้ทุกๆการลงทุนมีความเสี่ยงที่จะเกิดขึ้นได้เช่นกัน นักลงทุนอาจขาดทุนจากการลงทุนได้ เพื่อที่จะช่วยแนะนำการลงทุนให้แก่นักลงทุนสำหรับภาวะที่เงินเฟ้อมีการปรับตัวสูงขึ้น การนำวิทยาศาสตร์ข้อมูลเข้ามาช่วยแก้ไขปัญหาโดยนำมาใช้ในการคัดเลือกและพยากรณ์ราคาของหุ้น จึงมีความน่าสนใจเป็นอย่างยิ่งผลลัพธ์จากทดสอบโดยมีการใช้modelในการทดสอบทั้งสิ้น3แบบด้วยกันคือLinear regression, ARIMA และMultilayer perceptronปรากฏว่าการใช้Multilayer perceptronจะมีประสิทธิภาพที่ดีที่สุด และสำหรับวิธีการแทนค่าattributeเพื่อใช้ในการพยากรณ์ราคาหุ้นสำหรับช่วงเวลาในปี2022 วิธีการแทนค่าโดยอ้างอิงค่าก่อนหน้าในปี2021มีประสิทธิภาพที่ดีที่สุด เมื่อได้นำแบบจำลองมาใช้งานจริงในปี2022ปรากฏว่าผลตอบแทนที่ได้รับเฉลี่ยทั้งปีจากการประยุกต์ใช้modelจะอยู่ที่12% และ15.5% ในขณะที่เงินเฟ้อเฉลี่ยทั้งปีจะอยู่ที่6% ดังนั้นแล้วจากการทดสอบจึงสรุปได้ว่าการลงทุนในตลาดหุ้นโดยนำหลักการของวิทยาศาสตร์ข้อมูลเข้ามาช่วยสามารถที่จะเอาชนะอัตราเงินเฟ้อได้
DOI: 10.14457/tu.the.2022.1530
title: ปัจจัยการตัดสินใจใช้บริการแอพพลิเคชั่นเวียบัสผ่านสมาร์ทโฟนในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาปัจจัยและความคิดเห็นเกี่ยวกับการตัดสินใจใช้บริการแอพพลิเคชั่นเวียบัส (VIABUS) ในกรุงเทพมหานครและปริมณฑล งานวิจัยนี้เป็นงานวิจัยเชิงคุณภาพ ทำการเก็บรวบรวมข้อมูลโดยใช้การสัมภาษณ์เชิงลึก ผู้ใช้บริการแอพพลิเคชั่นเวียบัส (VIA BUS) จำนวน 8 คน ในเขตกรุงเทพมหานครและปริมณฑลผลการศึกษาพบว่า มีปัจจัยที่ส่งผลต่อการตัดสินใจใช้บริการแอพพลิเคชั่นเวียบัส (VIABUS) ได้แก่ การรับรู้ประโยชน์ การใช้งานง่าย ความพึงพอใจ คุณภาพการบริการ การออกแบบ(UX/UI) ความน่าเชื่อ และความปลอดภัย โดยผู้วิจัยได้นำเสนอแนวทางในการพัฒนาแอพพลิเคชั่นเวียบัส (VIABUS) ซึ่งผลการวิจัยในครั้งนี้สามารถนำไปเป็นแนวทางในการพัฒนาและปรับปรุงแอพพลิเคชั่นเวียบัส (VIA BUS) และแอพพลิเคชั่นอื่นๆที่มีความคล้ายคลึงกันได้ต่อไป
DOI: 10.14457/tu.the.2022.1531
title: The corporate governance and blockchain: how blockchain technology can improve corporate governance in Thai listed companies

description: The most common issues in Asian countries’ corporate governance are the understanding of corporate governance and transparency in the corporate management process. Since the introduction of corporate governance in Thailand in 2001, Thai listed company corporate governance performance has gradually improved. However, there are still rooms for improvement where new technology can support it. Blockchain technology and its principles have changed the view of old-style trust systems by using information technology with decentralized networks, peer-to-peer transfer and validation, consensus protocol, and cryptographic proof to keep records of transactions along the process. While corporates adopt blockchain to add value to products and services, there is no use for corporate governance purposes. The Securities Exchange Commission and the Bank of Thailand are interested in using blockchain. They aim to protect and improve the country’s economic status and ensure investors receive the benefits they deserve through Blockchain mechanisms, such as creating a governance system that shareholders, managers, and stakeholders can agree upon and improve the inclusion, reflecting the business’s transparency. This study will show the implication of Blockchain technology and how it can potentially enhance corporate governance performance in Thai listed companies using the Blockchain and Corporate Governance Principles mapping through the interview of listed companies, including their perception and willingness to adopt Blockchain technology for corporate governance improvement purposes.From the study, the conclusion from Thai-listed companies in scope shows that the Thai-listed companies view that the most common corporate governance areas requiring improvement are disclosure and transparency, and the roles of stakeholders and Blockchain technology are perceived that can improve these areas considering its design principles.
DOI: 10.14457/tu.the.2022.1532
title: การศึกษาเกี่ยวกับสถานการณ์กีฬา esports ในประเทศไทยและแนวทางการพัฒนาตามแนวคิด digital economy

description: การค้นคว้าอิสระนี้เป็นการทํางานวิจัยศึกษาถึงสถานการณ์ของกีฬา Esports ในประเทศไทย เพื่อศึกษาและทำความเข้าใจสถานการณ์ปัจจุบันของกีฬา Esports ในประเทศไทย เพื่อวิเคราะห์ปัญหาและอุปสรรคต่างๆและเสนอแนะแนวทางการในการพัฒนาของกีฬา Esports ในประเทศไทยตามแนวคิด Digital Economy โดยใช้วิธีการศึกษาแบบเชิงคุณภาพ (Qualitative Research) โดยได้วางกรอบแนวคิดเพื่อที่จะได้ทราบถึงสถานการณ์ของกีฬา Esports ได้แก่ (1) ความพร้อมของโครงสร้างพื้นฐาน (2) วัฒนธรรมทางสังคม (3) การสนับสนุนของภาครัฐและเอกชนผลการศึกษาสถานการณ์กีฬา Esports ในประเทศไทยพบว่าอยู่ในช่วงกําลังเติบโตอย่างต่อเนื่อง มีความพร้อมในทุกๆด้านที่จำเป็นต่อการพัฒนากีฬา Esports แต่ยังขาดการสนับสนุนของทางภาครัฐเท่าที่ควร และในส่วนวัฒนธรรมทางสังคมนั้นกำลังให้ความยอมรับเกี่ยวกับการเล่นเกมเป็นอาชีพมากขึ้น
DOI: 10.23729/ea6bbf34-1495-4e84-bc61-b11770e596c4
title: Entrapped Pores Concrete pre-test

description: Pre-test data for entrapped pores concrete. Collective preview entry at https://doi.org/10.23729/137a8d02-50c5-4030-be74-2ae7621426df Preview dataset found at https://doi.org/10.23729/d5123d9a-39ce-4b46-ad1f-6e6787e55e66 . To obtain data, please contact fairdata-pas@gtk.fi .
DOI: 10.14457/tu.the.2023.98
title: ศึกษาพฤติกรรมและปัจจัยที่ส่งผลต่อการตัดสินใจเลือกใช้บริการสินเชื่อ SPayLater (สินเชื่อของแอพพลิเคชั่น Shopee) กับกลุ่ม Gen Y และ Gen Z ในเขตพื้นที่กรุงเทพมหานครและปริมณฑล

description: การค้นคว้าอิสระนี้มีจุดมุ่งหมายเพื่อทำการศึกษาพฤติกรรมและปัจจัยที่ส่งผลต่อการตัดสินใจเลือกใช้บริการสินเชื่อ SPayLater (สินเชื่อของแอพพลิเคชั่น Shopee) กับกลุ่ม GenY และ GenZ ในเขตพื้นที่ กรุงเทพมหานครและปริมณฑล ผู้วิจัยได้เลือกใช้ทฤษฎีการยอมรับเทคโนโลยีเป็นแนวทางในการทำวิจัยครั้งนี้ งานวิจัยนี้เป็นงานวิจัยเชิงปริมาณ (Quantitative Research) โดยประชากรกลุ่มตัวอย่างคือ ผู้ที่เคยใช้บริการสินเชื่อ SpayLater ที่มีอายุตั้งแต่ 20-50 ปี เป็นกลุ่มตัวอย่างที่ใช้ในการเก็บแบบสอบถามจำนวน 400 แบบสอบถาม โดยเลือกแจกแบบสอบถามแบบออนไลน์เป็นเครื่องมือในการเก็บรวบรวมข้อมูล หลังจากนั้นได้ทำการวิเคราะห์ข้อมูลโดยใช้สถิติเชิงพรรณนา มาวิเคราะห์คุณลักษณะของผู้เข้าร่วมตอบแบบสอบถาม และเลือกใช้สถิติเชิงอนุมานมาร่วมใช้ในการวิเคราะห์ครั้งนี้ด้วย รวมถึงวิเคราะห์องค์ประกอบเชิงยืนยัน (CFA) และการวิเคราะห์ทางสถิติสมการเชิงโครงสร้าง (SEM) เพื่อทำการศึกษาตัวแปร “การรับรู้ประโยชน์ในการใช้งาน”และตัวแปร “การรับรู้ความง่ายในการใช้งาน” ที่มีความสัมพันธ์ที่ส่งผลต่อ ทัศนคติต่อพฤติกรรม และส่งผลให้เกิดการยอมรับการใช้สินเชื่อ SpayLater ซึ่งผลการวิจัยนี้สามารถนำมาใช้เป็นแนวทางต่อยอดการพัฒนาสินเชื่อผลิตภัณฑ์ให้กับองค์กรณ์และหน่วยงานที่เกี่ยวข้องต่อไปได้
DOI: 10.5519/qd.ujnajy5i
title: Query on the Natural History Museum Data Portal (data.nhm.ac.uk) (1 records)
DOI: 10.14457/tu.the.2023.99
title: ปัจจัยที่ส่งผลต่อความตั้งใจใช้พร้อมเพย์ในการโอนเงินระหว่างประเทศ: กรณีศึกษาพร้อมเพย์-เพย์นาว

description: การวิจัยครั้งนี้มีมีวัตถุประสงค์เพื่อศึกษาปัจจัยที่ส่งผลต่อความตั้งใจใช้พร้อมเพย์ในการโอนเงินระหว่างประเทศ กลุ่มตัวอย่าง คือ กลุ่มคนที่เคยใช้บริการโอนเงินระหว่างประเทศผ่าน พร้อมเพย์-เพย์นาว จำนวน 400 คน โดยใช้แบบสอบถามออนไลน์เป็นเครื่องมือในการเก็บรวบรวมข้อมูล และวิเคราะห์ผลกรอบแนวคิดงานวิจัยด้วยสมการโครงสร้าง ผลการวิจัยพบว่า ปัจจัยที่ส่งผลทางตรงต่อความตั้งใจใช้พร้อมเพย์ในการโอนเงินระหว่างประเทศ คือ ทัศนคติต่อการใช้งาน (Attitude Toward Using) และการรับรู้ความเสี่ยง (Perceive Risk) และปัจจัยที่ส่งผลทางอ้อม คือ การรับรู้การใช้งานง่าย (Perceive Ease of Use) โดยผลการวิจัยในครั้งนี้สามารถ ผลการวิจัยในครั้งนี้สามารถใช้เป็นแนวทางให้กับผู้ให้บริการ หรือผู้พัฒนาระบบพร้อมเพย์ เพื่อตอบสนองต่อความต้องการของผู้ใช้งาน รวมไปถึงขยายฐานผู้ใช้งานได้มากขึ้น
DOI: 10.14457/tu.the.2023.100
title: The impact of social and environmental factors on cryptocurrency investment behavior among Gen Z in Thailand

description: Cryptocurrency has sparked the interest of Generation Z in Thailand, prompting an exploration into the factors driving their investment decisions. This study employs a mixed-methods approach, combining quantitative analysis and qualitative insights from Crypto Experts, to unveil the complexities of cryptocurrency investments among Gen-Z.Quantitative findings highlight the significance of financial knowledge and risk-taking in influencing investment choices. The Fear of Missing Out (FOMO) emerges as a powerful motivator for this cohort.Qualitative interviews with Crypto Experts reinforce the importance of knowledge and reveal the subtle influence of influencers and peer pressure.This research has implications for stakeholders, emphasizing the need for accessible cryptocurrency education, emotional intelligence tools, and transparent regulatory guidelines. As cryptocurrency evolves, support for informed and responsible investments among Gen-Z becomes paramount.